ડાબી તરફ વળતા પહેલા રબારીએ માથુ બહાર કાઢી ડાબી તરફ જોયુ તેની સાથે ટેરેરીસ્ટ દ્વારા બસ્ટ ફાયર કર્યુ, આ પ્રકારનો વળતો હુમલો થશે તેવી પોલીસને કોઈ અંદાજ ન્હોતો, અચાનક ટેરેરીસ્ટ તરફથી ફાયર થતાં આખી ટીમ જીવ બચાવવા માટે ક્રાઉલીંગ કરતી પાછી ફરી બંન્ને ટેરેરીસ્ટને અંદાજ આવી ગયો કે તેઓ ઘેરાઈ ગયા છે, એક ટેરેરીસ્ટે માથુ ઉંચુ કરી નીચે કોણ છે તે જોયુ અને બીજુ બસ્ટ ફાયર ઘેરો ઘાલી ઉભા રહેલા ચેતક કમાન્ડો ઉપર કરતા કમાન્ડો ગામીતીનું શરીર ચારણી થઈ ગયુ, પોઝીશન લઈ ઉભા રહેલા પોલીસ અધિકારીઓએ વળતો હુમલો કર્યો પણ ટેરેરીસ્ટ ઘુમટીની આડમાં જતા રહેતા હતા, ત્યારે પીએસઆઈ ભરત પટેલને ખ્યાલ આવ્યો કે એક થાંભલાની આડમાં રહેલા ડીવાયએસપી સિંઘલ ટેરેરીસ્ટની રેંજમાં આવી ગયા છે આ વખત ન્હોતો કે ભરત પટેલ પોતાના સિનિયરને ચેતવે , તેમણે ક્ષણનો પણ વિલંબ કર્યા વગર તેઓ સિંઘલની પાછળ ગયા અને તેમનો એક પગ પકડી તેમને રીતસર પાછળ ઢસડી લઈ ગયા,